**Sheffield United Football Club** je profesionálny futbalový klub v Sheffielde v Anglicku, ktorý momentálne pôsobí v Premier League po postupe z EFL Championship v sezóne 2022/2023. Klub prezývajú "the Blades" kvôli histórii výroby príborov v Sheffielde. Tím hrá od svojho vzniku domáce zápasy na štadióne Bramall Lane. 

Počas väčšiny klubovej histórie hral klub v červeno-bielych pruhovaných dresoch s čiernymi šortkami.

Hlavný rival klubu je Sheffield Wednesday, s ktorým súperia v Steel City derby.

História
--------

### Založenie (1888 – 1975)

 Tím z 28. septembra 1895 pred zápasom proti Stoke City
Klub bol založený členmi Sheffield United Cricket Club, ktorý vznikol v roku 1854 a bol prvým anglickým športovým klubom, ktorý vo svojom názve používal "United". Prevládajúca prezývka Sheffield United je "The Blades", čo je odkaz na status Sheffieldu ako hlavného výrobcu príborov v Spojenom kráľovstve. Pôvodná prezývka United bola v skutočnosti "The Cutlers" z rokov 1889 – 1912. Mestskí rivali Wednesday mali v prvých rokoch prezývku "The Blades", avšak v roku 1907 sa Wednesday oficiálne stal "The Owls" v súvislosti s ich novým priestorom v Owlertone a United si neskôr pripísali prezývku "The Blades".

Najväčším rozkvetom United bolo nepochybne 30-ročné obdobie medzi rokmi 1895 – 1925, kedy boli majstrom Anglicka v sezóne 1897/1898 a vicemajstrom v sezóne 1896/1897. Víťazmi FA Cupu boli v rokoch 1899, 1902, 1915 a 1925. United od roku 1925 nezískali už žiadnu trofej, okrem tých, ktoré sú spojené s postupmi z nižších líg, pričom ich najlepšími výkonmi v pohárových súťažiach bolo niekoľko semifinálových vystúpení v FA Cupe a EFL Cupe.

### Úpadok (1975 – 1994)

Najtemnejšie roky klubu prišli medzi rokmi 1975 a 1981. Po umiestnení na šiestom mieste v tabuľke prvej divízie na konci sezóny 1974/1975 v nasledujúcej sezóne zostúpili do druhej divízie a tri roky po tomto neúspechu spadli až do tretej divízie. Absolútne dno dosiahli v roku 1981, keď zostúpili do štvrtej divízie, ale vo svojej prvej sezóne v štvrtej divízii sa stali majstrami a o dva roky neskôr postúpili do druhej divízie.

V roku 1988 spadli späť do tretej divízie, ale nový tréner Dave Bassett zorganizoval rýchle oživenie, ktoré odštartovalo Blades smerom k jednej z najúspešnejších epoch v ich histórii. V roku 1990 po 14 ročnej absencii klub postúpil naspäť do najvyššej divízie anglického futbalu. Na tejto úrovni prežili štyri sezóny a v sezóne 1992/1993 dosiahli semifinále FA Cupu. V nasledujúcej sezóne 1993/1994 opäť zostúpili do druhej divízie. 

### Finančné problémy a pád do League One (1994 – 2013)

Nasledujúcich 12 rokov klub zostal mimo pôsobenia v najvyššej súťaži. V sezóne 2006/2007 sa klub ocitol opäť v Premier League ale po jednej sezóne opäť zostúpil do Championshipu. 

Klub sa ťažko vyrovnával so životom v EFL Champinship, špirálovitý rast miezd nezodpovedal kvalite prijatých hráčov a rade trénerov v krátkom čase. Blades sa dostali do finále play-off Championship v roku 2009 pod vedením Kevina Blackwella, ale potom nastalo obdobie poklesu. Sezóna 2010/2011 sa ukázala ako katastrofálna, pričom klub v priebehu sezóny zamestnával troch rôznych trénerov, čo sa nakoniec skončilo zostupom do League One pod vedením Mickyho Adamsa. Klub hral v tretej lige anglického futbalu po prvýkrát od roku 1989. United sa kvalifikovali do play-off League One v sezónach 2011/20112 a 2012/2013 ale nedokázali postúpiť do Championshipu.

### Akvizícia klubu Saudskou Arábiou a návrat do Premier League (2013 – súčasnosť)

 Princ Abdullah v Sheffield United v roku 2013
V septembri 2013 Abdullah bin Musaid Al Saud kúpil 50-percentný podiel v materskej spoločnosti United „Blades Leisure Ltd". Obe strany sa v tom čase dohodli na zahrnutí mechanizmu na okamžité ukončenie ich dohody, keď už nebudú chcieť spolupracovať. V roku 2014 sa United dostali do semifinále FA Cupu vo Wembley, ale prehrali 5:3 proti Hull City. V sezóne 2014/2015 sa tím dostal do štvrťfinále FA Cupu a semifinále EFL Cupu. United si zabezpečili postup späť do druhej ligy v sezóne 2016/2017 pod vedením celoživotného fanúšika United a bývalého hráča Chrisa Wildera, ktorý s klubom vyhral titul v League One so 100 bodmi.

V sezóne 2018/2019 dosiahol Sheffield United priamy postup do Premier League. Prvá sezóna United v Premier League, napriek tomu, že ho mnohí tipovali klub na zostup, im priniesla deviate miesto.

V sezóne 2020/2021 mal klub veľmi zlý štart do sezóny, keď po 18. kole mal na konte iba jedno víťazstvo. Tréner Wilder opustil klub po vzájomnej dohode v marci 2021. Na trénerskom poste ho nahradil Paul Heckingbottom, ktorý na konci sezóny nedokázal zabrániť zostupu. V máji 2021 klub vymenoval Slaviša Jokanovića za nového trénera, čím sa stal prvým trénerom klubu, ktorý nepochádzal z Britských ostrovov. Jokanović bol však v novembri 2021 odvolaný po zlom začiatku sezóny a Heckingbottom bol znovu vymenovaný za trénera klubu. Heckingbottom vymenoval bývalých hráčov Sheffieldu United Stuarta McCalla a Jacka Lestera za súčasť svojho trénerského tímu. Sezóna 2021/22 viedla k piatemu miestu v Championshipe, keď v semifinále play-off klub prehral proti Nottinghamu Forest na penalty. V nasledujúcej sezóne Heckingbottom priviedol United späť do Premier League z druhého miesta. Tím sa dostal aj do semifinále FA Cupu ale prehral 3:0 proti Manchestru City na štadióne Wembley.

Štadión
-------

*Bližšie informácie v hlavnom článku: Bramall Lane*
Klub hráva svoje domáce zápasy na štadióne Bramall Lane s kapacitou 32 050 divákov. Bramall Lane pôvodne otvorili ako kriketový štadión v roku 1855. Prvý futbalový zápas sa na štadióne odohral 29. decembra 1862 medzi Sheffieldom a Hallamom. Na štadióne sa nachádzajú štyri tribúny: Bramall Lane Stand, The Tony Currie Stand, The Kop Stand a John Street Stand.

Úspechy
-------

* **Anglická liga (1x)**

1898

* **FA Cup (4x)**

1899, 1902, 1915, 1925

* **Community Shield (1x)**

1898 (zdieľaný)

Referencie
----------

1. ↑   *Cutlery History | SteelCityCutlery.com* [online]. Steel City Cutlery & Gifts, [cit. 2023-06-29]. Dostupné online. (po anglicky)
2. ↑   On This Day 1889. *The Sheffield Star*, 22 March 2017. Dostupné online [cit. 2017-07-09].
3. ↑  . Dostupné online.
4. ↑   Hull 5–3 Sheff Utd. *BBC Sport*, 13 April 2014. Dostupné online [cit. 2014-04-14].
5. ↑   Sheffield United 1–0 Southampton. *BBC Sport*, 16 December 2014. Dostupné online [cit. 2015-03-07].
6. ↑   Northampton Town 1–2 Sheffield United. *BBC Sport*, 8 April 2017. Dostupné online [cit. 2017-04-12].
7. ↑   Sheffield United 2–0 Ipswich Town. *BBC Sport*, 27 April 2019. Dostupné online.
8. ↑   'Absolute heroes' – Sheffield United fans salute their team after sealing ninth place in Premier League. *The Star*. Dostupné online [cit. 2020-07-31].
9. ↑  FC, Sheffield United. *Club Statement* [online]. Sheffield United FC, 2021-03-13, [cit. 2023-06-29]. Dostupné online.
10. ↑   Wolves 1–0 Sheffield United: Blades relegated from Premier League after Willian Jose strike. *Sky Sports*. Dostupné online [cit. 2021-04-17].
11. ↑   *Slavisa Jokanovic named Sheffield United manager, succeeding Chris Wilder at the Blades' helm* [online]. Sky Sports, [cit. 2023-06-29]. Dostupné online. (po anglicky)
12. ↑  FC, Sheffield United. *Club Statement* [online]. Sheffield United FC, 2021-11-25, [cit. 2023-06-29]. Dostupné online.
13. ↑  . Dostupné online.

Externé odkazy
--------------

* Oficiálna stránka klubu (po anglicky)

Zdroj
-----

*Tento článok je čiastočný alebo úplný preklad článku Sheffield United F.C. na anglickej Wikipédii.*

| * z
* d
* u
Najvyššia futbalová súťaž v Anglicku |
| --- |
| Kluby v sezóne 2023/24 | Arsenal FC • Aston Villa FC • AFC Bournemouth • Brentford FC • Brighton & Hove Albion FC • Burnley FC • Chelsea FC • Crystal Palace FC • Everton FC • Fulham FC • Liverpool FC • Luton Town FC • Manchester City FC • Manchester United FC • Newcastle United FC • Nottingham Forest FC • Sheffield United FC • Tottenham Hotspur FC • West Ham United FC • Wolverhampton Wanderers FC |
| Football LeagueFirst Division1888 – 1992 | 
* 1888/89
* 1889/90
* 1890/91
* 1891/92
* 1892/93
* 1893/94
* 1894/95
* 1895/96
* 1896/97
* 1897/98
* 1898/99
* 1899/00
* 1900/01
* 1901/02
* 1902/03
* 1903/04
* 1904/05
* 1905/06
* 1906/07
* 1907/08
* 1908/09
* 1909/10
* 1910/11
* 1911/12
* 1912/13
* 1913/14
* 1914/15
* 1919/20
* 1920/21
* 1921/22
* 1922/23
* 1923/24
* 1924/25
* 1925/26
* 1926/27
* 1927/28
* 1928/29
* 1929/30
* 1930/31
* 1931/32
* 1932/33
* 1933/34
* 1934/35
* 1935/36
* 1936/37
* 1937/38
* 1938/39
* 1939/40
* 1946/47
* 1947/48
* 1948/49
* 1949/50
* 1950/51
* 1951/52
* 1952/53
* 1953/54
* 1954/55
* 1955/56
* 1956/57
* 1957/58
* 1958/59
* 1959/60
* 1960/61
* 1961/62
* 1962/63
* 1963/64
* 1964/65
* 1965/66
* 1966/67
* 1967/68
* 1968/69
* 1969/70
* 1970/71
* 1971/72
* 1972/73
* 1973/74
* 1974/75
* 1975/76
* 1976/77
* 1977/78
* 1978/79
* 1979/80
* 1980/81
* 1981/82
* 1982/83
* 1983/84
* 1984/85
* 1985/86
* 1986/87
* 1987/88
* 1988/89
* 1989/90
* 1990/91
* 1991/92

 |
| Premier League1992 – súč. | 
* 1992/93
* 1993/94
* 1994/95
* 1995/96
* 1996/97
* 1997/98
* 1998/99
* 1999/00
* 2000/01
* 2001/02
* 2002/03
* 2003/04
* 2004/05
* 2005/06
* 2006/07
* 2007/08
* 2008/09
* 2009/10
* 2010/11
* 2011/12
* 2012/13
* 2013/14
* 2014/15
* 2015/16
* 2016/17
* 2017/18
* 2018/19
* 2019/20
* 2020/21
* 2021/22
* 2022/23
* 2023/24
* 2024/25

 |